**MEGBÍZÁSI SZERZŐDÉS**

**elektronikus útdíjszedési rendszerben (HU-GO) történő**

**ADATSZOLGÁLTATÁSRA**

****

Megbízási szerződés száma**:**

A szerződő felek:

|  |  |  |  |
| --- | --- | --- | --- |
| **Név / Cégnév:** |  | | |
| **Lakcím / Székhely:** |  | **Fax:** |  |
| **Telefonszámok:** |  | **E-mail:** |  |
| ***Magánszemélyeknél:*** | | **Sz.ig. szám:** |  |
| **Születési név:** |  | **Születési hely:** |  |
| **Anyja neve:** |  | **Születési idő:** |  |
| ***Üzleti előfizetőknél:*** | | | |
| **Cégjegyzékszám:** |  | **Adószám:** |  |
| **Képviselő:** |  | **Kapcsolattartó:** |  |

mint **Előfizető** (a továbbiakban: **Előfizető**) valamint

|  |  |  |  |
| --- | --- | --- | --- |
| **Név / Cégnév:** | T.E.L.L. Rendszerszolgáltatások Kft. | | |
| **Székhely:** | 4034 Debrecen, Vágóhíd u. 2 | **E-mail:** | ugyfelszolgalat@eutdijfizetes.hu |
| **Telefonszámok:** | 52/530-130 | **Fax:** | 52/530-131 |
| **Képviselő:** | Gáll Péter ügyvezető | **Cégjegyzékszám:** | 09-09-022041 |
| **Kapcsolattartó:** | Siteri Mariann | **Adószám:** | 23582196-2-09 |

mint **Bevallási Közreműködő (**a továbbiakban: **Bevallási Közreműködő)**.

1. **A szerződés tárgya:**

Szerződő felek rögzítik, hogy az Előfizető és a CVS Mobile DD.,Ulica Gradnikove brigade 11, Ljubljana, Slovenija mint Szolgáltató között előfizetői szerződés jött létre a jelen Megbízási szerződés 1. számú mellékletében meghatározott Fedélzeti Eszköz számokhoz kapcsolódóan GPS alapú nyomkövetési szolgáltatások igénybevételére. Szolgáltató a jelen Megbízási szerződés 1. számú mellékletében meghatározott eszközökhöz kapcsolódóan rögzíti az úthasználati adatokat.

Jelen megbízási szerződéssel Előfizető megbízza a Bevallási Közreműködőt, hogy az ÁAK-val (Állami Autópálya Kezelő Zrt.-vel) megkötött Díjfizetési szerződése teljesítésében az Útdíjtörvény szerinti bevallási közreműködőként működjön közre az Előfizető úthasználati jogosultságának megszerzése érdekében, ennek keretében továbbítsa az ÁAK felé:

* az Előfizető úthasználati jogosultság igénylését,
* valamint az Előfizető úthasználati adatait az ÁAK által meghatározott formátumban és adattartalommal.

Bevallási Közreműködő vállalja továbbá, hogy az ÁSZF-ben meghatározott esetekben és tartalommal értesíti, illetve tájékoztatja az Előfizetőt az úthasználatával kapcsolatos releváns körülményekről. Bevallási Közreműködő a megbízást elfogadja, kijelenti, hogy az ÁAK-val megkötött szerződése alapján a megbízás teljesítésére jogosult. Előfizető tudomásul veszi, hogy az e-útdíj szolgáltatás kizárólag Magyarországon vehető igénybe.

1. **Szerződés hatályba lépése:**

Előfizető tudomásul veszi a Bevallási Közreműködő tájékoztatását, hogy jelen szerződés attól az időponttól kezdődően lép hatályba, hogy Előfizető az ÁAK regisztrációs weboldalán ([www.hu-go.hu](http://www.hu-go.hu)) regisztrálta a gépjárművet és az abban használt GPS fedélzeti eszközt. A regisztrációs eljárás során a Bevallási Közreműködő jelen szerződésre tekintettel visszaigazolja az Előfizető regisztrációját az ÁAK felé. Bevallási Közreműködő a regisztrációs eljárás sikeres lezárultát követően köteles eleget tenni a jelen megbízási szerződésben vállalt kötelezettségeinek. A regisztrációs eljárás akkor zárul sikeresen, ha az Előfizető adott gépjárművéhez (egyedi azonosítóval rendelkező GPS fedélzeti eszközéhez) tartozó OBU ID és PIN kód azonosítók az ÁAK rendszerében összerendelhetőek a Bevallási Közreműködővel, és ennek sikerességéről az Előfizető az ÁAK regisztrációs oldalon visszaigazolást kap. Az Előfizető tudomásul veszi, hogy a rendszerben az eszköz előzetes felülvizsgálaton esik át. A regisztrációt megelőzően a Bevallási Közreműködő elektronikus úton megküldi Előfizető részére azon eszközök listáját, amelyekkel az ÁAK oldalon történő regisztráció megkezdhető, azaz az eszközök műszaki, technikai átvizsgálása megtörtént. Azon eszközök vonatkozásában, amelyeknél az előzetes felülvizsgálat hibát jelzett, az eszköz javításáig, esetlegesen a cseréig a regisztráció nem kezdhető meg. Előfizető tudomásul veszi, hogy a regisztrációs eljárás során a Bevallási Közreműködő által teljesített adatszolgáltatás felhasználásához szükséges felhatalmazást kell adnia az ÁAK részére. Előfizető tudomásul veszi, hogy a tengelyszámon alapuló JDB osztályba történő besorolás megadása az ÁAK

rendszerében az Előfizető feladata és felelőssége. Előfizető nem jogosult az GPS fedélzeti eszközt a regisztrálttól eltérő járműben használni.

1. **Értesítési, tájékoztatási kötelezettség:**

Felek jelen szerződés 1. számú mellékletében rögzítik azon elérhetőségeket (telefonszám, SMS, email), melyen Bevallási közreműködő értesítési kötelezettségének eleget tenni köteles.

Előfizető tudomásul veszi, hogy amennyiben az 1. számú mellékletben rögzített adatok és az Előfizető által a regisztrációs eljárás során az ÁAK rendszerében rögzített adatok eltérnek egymástól, abban az esetben Bevallási Közreműködő csak a regisztrációs eljárás során az ÁAK rendszerében rögzített elérhetőségeken keresztül tesz eleget értesítési kötelezettségének.

1. **Megbízás díja:**

Előfizetőt a Szolgáltatóval megkötött szerződésben meghatározott GPS alapú nyomkövető szolgáltatások igénybevételéért járó előfizetői díjon túl további díjfizetési kötelezettség nem terheli, részükre jelen szerződésben foglalt szolgáltatást a Bevallási Közreműködő térítésmentesen nyújtja. A Felek rögzítik, hogy amennyiben az Előfizető az 1.sz mellékletben a tengelyszám módosítás nyugtázáshoz telefonszámot ad meg, az erre vonatkozó SMS szolgáltatást igénybe veszi, annak díját a telekommunikációs szolgáltató felé köteles megfizetni. A tengelyszám módosítás szolgáltatás igénybevételének feltétele a tengelyszám kapcsoló gépjárműbe való beszerelése ÉS a szolgáltatás [ugyfelszolgalat@eutdijfizetes.hu](mailto:ugyfelszolgalat@eutdijfizetes.hu) e-mail címen történő megrendelése. A tengelyszám módosítás nyugtázását a megrendelést visszaigazoló emailben megjelölt időpontban (aktiválás időpontja) kezdi meg a Bevallási Közreműködő. Az aktiválás időpontjáig a tengelyszám módosítására csak és kizárólag a [www.hu-go.hu](http://www.hu-go.hu/) oldalon van lehetőség, az aktiválás időpontját követően pedig - az Előfizető megrendelésétől függően - csak és kizárólag SMS-ben vagy a tengelyszám kapcsoló használatával van lehetőség.

1. **Egyéb rendelkezések:**

Előfizető a jelen szerződésben részletezett adatainak kezeléséhez és nyilvántartásához a Bevallási Közreműködő részére hozzájárulását adja.

Előfizető jelen szerződés aláírásával kifejezetten hozzájárul ahhoz, hogy Bevallási Közreműködő a szerződése teljesítése során teljesítési segédet vegyen igénybe. Szolgáltató az ÁSZF-ben meghatározott esetekben felelősséggel tartozik az Előfizetőt ért kárért, melyre vonatkozóan a Bevallási Közreműködő AIG Europe Limited Magyarországi Fióktelepével megkötött szakmai felelősségbiztosítása nyújt fedezetet. Előfizető elfogadja, hogy a Szolgáltató az tájékoztatási, értesítési kötelezettségének az Előfizető regisztrációs eljárás során az ÁAK rendszerében megadott elérhetőségein keresztül tesz eleget, a megbízás teljesítésével kapcsolatos általános információkat pedig a szolgáltatói oldalon ([www.info.easytrack.hu](http://www.info.easytrack.hu)) jeleníti meg. Szerződő felek a tájékoztatási kötelezettséget ezzel teljesítettnek tekintik. Előfizető elfogadja, hogy a Szolgáltató az ÁAK rendszerében elvégzett regisztráció valamint a regisztráció során Előfizető által megadott adatok (rendszám, OBU ID, PIN kód) alapján nyújtja a szolgáltatást. Előfizető elfogadja, hogy a tévesen megadott adatok vagy összerendelések következtében az ÁAK által kirótt büntetés, bírság semmilyen jogcímen nem hárítható át a Bevallási Közreműködőre. Az ÁAK rendszerében megadott adatok helyességéért az Előfizető felel. A megbízás teljesítésének jelen szerződésben nem szabályozott további feltételei a megbízási szerződés szerves részét képező Általános Szolgáltatási Feltételek (ÁSZF) dokumentumban vannak meghatározva. Előfizető kijelenti, hogy ismeri és jelen megbízási szerződés aláírásával magára nézve kötelező érvényűnek fogadja el az Általános Szolgáltatási Feltételekben foglaltakat. Az ÁSZF elfogadása egyben kötelezettségvállalást jelent arra, hogy az Előfizető betartja a mindenkor hatályos ÁSZF és a jogszabályok rendelkezéseit. Amennyiben az Előfizető az ÁSZF rendelkezésit nem fogadja el, úgy a felek között a megbízási szerződés nem jön létre. AZ ÁSZF letölthető az info.easytrack.hu oldalakról.

Jelen szerződést a Felek elolvasták és azt, mint akaratukkal mindenben megegyezőt aláírásukkal ellátták. A szerződő Felek kijelentik, hogy a vitás kérdésekben megegyezésre törekednek. Ennek sikertelensége esetére kikötik a Debreceni Járásbíróság, vagy – értékhatártól függően – a Debreceni Törvényszék kizárólagos illetékességét, alkalmazandó jogként pedig a magyar jogot.

A felek képviseletében eljáró személyek kijelentik, hogy rendelkeznek a jelen megállapodás megkötéséhez szükséges cégaláírási, képviseleti és döntési jogosultsággal, felhatalmazással.

Felek jelen szerződést elolvasás és értelmezés után mint akaratukkal mindenben megegyezőt helybenhagyólag írták alá.

Kelt: helység, nap:  **……………………………. …………………………….**

**Előfizető Bevallási Közreműködő**

**Mellékletek:**

* Értesítendők adatai (1. sz. melléklet)

**A CALL CENTER ELÉRHETŐSÉGEI:**

Telefon: +36-30/294-00-00, +36-1/883-8851, Email: ugyfelszolgalat@eutdijfizetes.hu

A Call Center levelezési címe: T.E.L.L. Rendszerszolgáltatások Kft. ügyfélszolgálata: 4034 Debrecen, Vágóhíd u. 2.

A Call Center a nap 24 órájában elérhető. Munkatársaink magyar, angol és német, cseh, szlovák, román és lengyel nyelveken állnak rendelkezésükre.